**[Date]**

Hawm Txog Niam Txiv/Neeg Saib Xyuas:

**[INSERT School Name]** tau paub tias thaum **[INSERT Date(s)],** koj tus me nyuam tau mus nyob ze ib tus neeg uas muaj kab mob COVID-19. Peb yeej muab txoj kev noj qab nyob zoo thiab txoj kev noj qab haus huv ntawm peb lub zej zos coj los ua ib qhov tseem ceeb thiab peb thiaj li muaj cov lus ceeb toom ntawm no rau koj sub koj thiaj li paub txog cov lus uas peb pom zoo kom neeg los mus ua nyob nram qab no:

* **Koj tus me nyuam yeej mus kawm ntawv tau tshwj tias nws yog thaum koj tus me nyuam muaj cov tsos mob los sis thaum koj tus me nyuam mus kuaj pom tias nws yeej muaj kab mob COVID-19 no xwb.** Mus nyob ze ib tus neeg uas muaj kab mob COVID-19 yeej tsis txhais tias koj tus me nyuam yuav kis tau tus kab mob.
* **Koj tus me nyuam yuav tsum tau siv ib daim ntaub npog qhov ncauj qhov ntswg thaum nws nyob ntawm cov chaw nyob hauv tsev, tshwj xeeb tshaj yog rau 10 hnub tom ntej, los mus tiv thaiv kom nws txhob muab tus kab mob COVID-19 coj mus kis tau ntxiv rau lwm cov neeg yog tias nws muaj tus kab mob.** [Cov ntaub npog qhov ncauj qhov ntswg zoo](https://www.cdph.ca.gov/Programs/CID/DCDC/Pages/COVID-19/Masks-for-Kids-Tips-and-Resources.aspx) uas npog thiab lim tau cua zoo yog cov uas yuav tiv thaiv tau zoo tshaj.
* **Koj tus me nyuam yuav tsum tau kuaj saib nws puas muaj kab mob COVID-19 rau thaum [INSERT date range, 3-5 days following last exposure] tshwj tias nws yeej tau mob kab mob COVID-19 nyob hauv 30 rov qab los tam sim no lawm.** Koj yeej mus kuaj tau nyob ntawm **[INSERT local school or community testing resources]** los sis [nias ntawm no los mus nrhiav ib lub chaw kuaj uas nyob ze koj.](https://myturn.ca.gov/testing.html) Koj los yeej siv tau cov khoom kuaj uas neeg siv tau nyob hauv tsev coj los kuaj. Yog koj tus me nyuam pib mob los sis pib muaj [cov tsos mob](https://www.cdc.gov/coronavirus/2019-ncov/symptoms-testing/symptoms.html), lawv yuav tsum tau mus kuaj sai sai txawm tias lawv twb muaj dua kab mob COVID-19 los lawm**.**
* **Yog koj tus me nyuam pib muaj** [**cov tsos mob ntawm kab mob COVID-19**](https://www.cdc.gov/coronavirus/2019-ncov/symptoms-testing/symptoms.html) **los sis mus kuaj pom tias nws muaj kab mob COVID-19, yuav tsum tau** [**muab nws cais kom tsis txhob nyob ze lwm cov neeg**](https://www.cdph.ca.gov/Programs/CID/DCDC/CDPH%20Document%20Library/COVID-19/self-isolation-instructions.pdf) **thaum nws nyob hauv tsev thiab hais rau peb paub sai sai ntawm [INSERT school contact information].** Thaum koj hais rau peb paub lawm, nws yuav muaj cov kauj ruam uas peb yuav ua tau ntxiv coj los tiv thaiv kom peb cov neeg nyob hauv lub tsev kawm ntawv muaj kev nyab xeeb.
* **Koj tus me nyuam yuav tsum tau mus txhaj kom tag cov tshuaj tiv thaiv kab mob COVID-19 raws li qhov pub txhaj.** Txoj kev txhaj tshuaj tiv thaiv kab mob yeej tseem yog txoj kev uas yuav tiv thaiv tau koj tus kheej zoo tshaj kom koj tsis txhob muaj mob loj. [Teem sij hawm mus txhaj tshuaj tiv thaiv](https://myturn.ca.gov/) los sis hu rau koj tus me nyuam tus kws kho mob.

Thov nco ntsoov tias thaum ib tus me nyuam thiab ib tus neeg ua hauj lwm hauv tsev kawm ntawv muaj tus kab mob yeej tsis txhais tias yog lawv kis tau tus kab mob nyob hauv tsev kawm ntawv, thiab thaum cov neeg yeej ua raws nraim li cov kev tiv thaiv nyob hauv tsev kawm ntawv, cov neeg uas kis tau kab mob COVID-19 yeej ntxim yuav yog kis tau nyob sab nraud ntau tshaj.

Ua tsaug rau qhov uas koj tau los nyeem cov lus tseem ceeb ntawm no. Yog koj muaj lus nug thiab lus hnyav siab dab tsi, koj yeej nug tau mus rau peb ntawm **[INSERT phone number, email address, and/or website link]**.

Sau npe,

**[INSERT Name, Title, and Contact information]**